Ինչպես հաղորդում է «Արմենպրես»-ը` վկայակոչելով ֆրանսիական Le Monde-ը, այս մասին լրատվամիջոցի հետ զրույցում ասել է Լեռնային Ղարաբաղի Հանրապետության վարչապետ Արայիկ Հարությունյանը, ով այց է կատարել Փարիզ: «Մենք ավարտել ենք օդանավակայանի շինարարությունը: Սակայն չվերթների ամսաթիվը դեռևս հստակեցված չէ: Բացի դրանից, կան որոշակի տեխնիկական հարցեր, որոնք լուծման կարիք ունեն: Ստեփանակերտի օդանավակայանի հարցը պետք է լուծվի մարդկային տեսանկյունից և ոչ թե քաղաքական, քանզի մարդիկ ազատ տեղաշարժվելու իրավունք ունեն ինչպես ցամաքով, այնպես էլ օդային ճանապարհով»,-ասել է Հարությունյանը: